Nälköönlampi

Nälköönlampi on järvi, joka sijaitsee Lohjan Muijalassa. Se on pinta-alaltaan 8,2 ha. Nälköönlampi kuuluu Lehmijärven valuma-alueeseen. Sen suurin syvyys on 3,9 m. Valuma-alueella on asutusta ja ojitettua suota.

Nälköönlammen vedestä on otettu näytteitä tammikuussa 2002, elokuussa 2009 ja heinäkuussa 2012.  Veden ollessa lämpötilan suhteen kerrostunutta (talvisin ja kesäisin) Nälköönlammen syvimpien vesien happipitoisuus heikkenee. Muuten vedenlaatu on tyydyttävä. Viimeisimpien ravinne- ja klorofyllipitoisuuksien perusteella Nälköönlampi on lievästi rehevä.

Nälköönlammella pidetään talvisin avantouintia jolloin myös sauna on käytössä. Avantouinnin järjestää Muijalan Jäänmurtajat ry.

Nälköönlammen ympäri kulkee lenkkipolku, jota pitkin voi ajaa pyöräilläkin. Polun varrelle on rakennettu siltoja, joista pääsee suoalueen purojen yli.

Lähteet

Lohjan järvet
Karjaanjoen vesistö